VS002242
Datum: 2004-02-13T01:00:00.000+01:00
datum_sodbe_i_stopnje: 2010-09-10T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.100 EUR
opombe: II Ips 16/2012. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 5.200 EUR na 4.100 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Upokojenka.

## Škodni dogodek

Količina (kritičnih) imisij hrupa, vibracij in izpustov plinov zaradi tovornega prometa po regionalni cesti G1-3/366, na relaciji Pesnica – Vučja vas, je presegla običajne meje.

Stanje je trajalo 57 mesecev (od srede februarja 2004 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica z družino je:

    od ceste oddaljena 30 m,

    v neposredni bližini sta dva prehoda za pešce in krožišče, kjer so posebej hrupno zavirali in speljevali tovornjaki. Hudo hrupno je bilo tudi takrat, ko so tovornjaki prevažali živo živino in vozili prek udarnih jam.

## Kršitev drugih pravic osebnosti

4.100 EUR Kršitev pravice do zdravega življenjskega okolja.

Tožnica je upokojenka, zato je bila v spornem obdobju pretežno doma. Ponoči zaradi hrupa ni mogla spati, trpela je glavobole, bila je nervozna. Pred hrupom se ni mogla umakniti v mirnejše okolje, pogovor s sosedami pred hišo ni bil mogoč, ni se mogla dobivati s prijateljicami, obiskov je bilo vse manj. Komunikacija v družini je bila mogoča le s povišanim glasom; v svojem stanovanju je slišala glasno govorjenje iz mansardnega stanovanja, kjer ločeno živi del družine. Zadrževanje na balkonih, terasi in pred hišo ni bilo mogoče. Zaradi hrupa je bilo mogoče gledati televizijo le pri polni jakosti zvoka. Posledice v obliki glavobola in nervoze čuti še vedno.

---

OZ člen 179, 182